**Жасай бер, Қазақтың Ұлы жері**

Мен қазақпын, биікпін, байтақ елмін,

Қайта тудым, өмірге қайта келдім.

Мен мың тірілдім мәңгі өлмеске,

Айте бергім келеді , айта бергім ! – деп Тұманбай Молдағалиев ақынымыз жырлағанындай биыл тәуелсіздік алғанымызға 27 жыл толып отыр. Бұрынғы Қазақстанды, қазіргі жаңарған Қазақстанмен салыстыруға келмейді десек қателеспеймін. Тәуелсіздік - азаттықтың алтын діңгегі, ұлттық өрлеудің ұлы күші. Тәуелсіз елдің қызы - өжет, ұлы - қайратты, халқы - қаһарман. Қараның да, ханның да рухани өзегі тәуелсіздік. Ұлттық тілдің, дәстүрдің, салт-сананың мызғымас тірегі – тәуелсіздік! Халқының тәуелсізігі үшін Жәнібек пен Керейден бастап Кеңесарыға дейінгі қазақ хандары қарап жатпады. Барылығы да елдің тәуелсіздігі мен халқының тыныштығы үшін қажымай талмай күресті. 1986 жылғы желтоқсан оқиғасы, шын мәнінде, қазақ халқының тәуелсіздігі үшін ең соңғы күресі еді. Тәуелсіздік қажырлы күреспен келді. Алға басып дамуымызда айқын әрі анық. Еліміздің рухы күннен–күнге көтеріліп келеді. Осы күнді барша қазақстандықтар тойлайды.

Тәуелсіздік! Еркіндікті бағалайтын мына дүниеде бұдан асқан асыл сөз бар ма екен! Жоқ. Бабаларымыз аңсаған бұл тәуелсіздіктің қадірін біз түсінуіміз қажет. Осы мақсатта Тәуелсіздік күні қарсаңында Жылымды негізгі мектебінде тәуелсіздіктің 27 жылдығына орай «**Жасай бер, Қазақтың Ұлы жері»** атты мерекелік іс-шара өтті. Мерекелік шараны бастамас бұрын мектеп директоры Н.М. Жылқыбай балаларды осы атаулы мерекемен құттықтап, Желтоқсан оқиғасының тарихын баяндап, ізгі тілегін білдірді. Сынып жетекшілер мен ұйымдастырған ұлы мерекеге арналған концерттік бағдарламасы жалғасын тапты. 2-сынып оқушысы Сабит Ұлжан мен 6-сынып оқушысы Сактаған Арлан «Тәуелсіз еліме 27 жыл» атты өлең шумақтарын орыс, қазақ тілінде оқыса, 1-3-5-сынып оқушылары ән айтып, би биледі. 7-8 сынып ұлдары орындауында «Көк тудың желбірегені» әнін шырқалып, барлық қатысқан оқушылар ортаға шығып, мерекелік іс-шара өз мәресіне жетті.

Сонымен, өз ойымды қорытындылай келсем, біз тәуелсіздікке қол жеткізу үшін қаншама қиыншылықтарды басымыздан өткіздік, енді осы тәуелсіздігімізді қадірлеп қастерлеп, халқымыздың әл ауқатын жақсартуға, экономикасын ары қарай көтеруге, мемлекетіміздің гүлдеп жайнауына аянбай еңбек етуіміз қажет.

**Жылымды негізгі мектебі**

**Бастауыш сынып мұғалімі:**

**Ж.С. Байкенова**